Nr. 2913,2912/2024

**APROB,**

**PREŞEDINTE**

**Vasile-Felix COZMA**

**PROPUN APROBAREA,**

**SECRETAR GENERAL**

**Lavinia Claudia NICULESCU**

**REFERAT DE APROBARE**

**a proiectului de ordin al președintelui Agenției Naționale a Funcționarilor Publici pentru aprobarea Metodologiei - cadru de analiză a posturilor**

 Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de al președintelui Agenției Naționale a Funcționarilor Publici pentru aprobarea Metodologiei - cadru de analiză a posturilor.

 Prin proiectul de ordin al președintelui Agenției Naționale a Funcționarilor Publici pentru aprobarea Metodologiei - cadru de analiză a posturilor, se detaliază modalitatea de punere în aplicare a procedurii de elaborare și avizare a cadrelor de competențe specifice pentru autoritățile și instituțiile publice în cadrul cărora se regăsesc funcțiile publice prevăzute de art. 385 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu excepția celor care beneficiază de statute speciale în condițiile legii, prevăzută la art. 22 din anexa nr. 8 la aceeași ordonanță de urgență.

 La elaborarea proiectului de ordin au fost avute în vedere:

 - prevederile art. 401 alin. (1) lit. m1) și lit. p) din Ordonanţa de urgenţă a Guvernuluinr. 57/2019 privind Codul administrativ, cu modificările şi completările ulterioare;

 - prevederile art. 11 și ale Capitolului IV din anexa nr. 8 la Ordonanţa de urgenţă a Guvernului nr. 57/2019, cu modificările şi completările ulterioare;

 - prevederile art. XVIII alin. (2) din Ordonanța de urgență a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ.

 Totodată, menționăm faptul că textul proiectului de ordin al președintelui Agenției Naționale a Funcționarilor Publici pentru aprobarea Metodologiei - cadru de analiză a posturilor este supus consultării publice în condițiile Legii nr. 52/2003 privind transparența decizională în administrația publică, republicată, cu modificările ulterioare, prin postare în transparență decizională pe site-ul Agenției Naționale a Funcționarilor Publici, la secțiunea „Transparență decizională/Proiecte de acte normative”.

 Pentru motivele invocate, în temeiul art. 400 alin. (2) teza a II-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, al art. 24 alin. (2) din anexa nr. 8 la Ordonanța de urgență a Guvernului nr. 57/2019, cu modificările și completările ulterioare, precum și al art. 12 alin. (6) din Hotărârea Guvernului nr. 785/2022 privind organizarea și funcționarea Agenției Naționale a Funcționarilor Publici, a fost elaborat prezentul proiect de ordin al președintelui Agenției Naționale a Funcționarilor Publici pentru aprobarea Metodologiei - cadru de analiză a posturilor, pe care vă rugăm să îl aprobați.